तीर्थयात्रा करते हुए अर्जुन प्रभासक्षेत्र पहुँचे, वहाँ पर श्रीकृष्ण अर्जुन से मिलने आए। वहाँ से रथ पर सवार होकर दोनों मित्र द्वारका पहुँचे। एक बार रैवतक पर्वत पर यादवों ने बड़ा उत्सव मनाया। सभी प्रधान यादवों के साथ कृष्णजी की बहन सुभद्रा भी उपस्थित थी। इसी रूप-राशि से मोहित होकर अर्जुन एकटक उसकी ओर देखने लगे। श्रीकृष्ण ने अर्जुन का अभिप्राय जानकर कहा कि क्षत्रियों में बलपूर्वक हरण कर विवाह करने की भी नीति है। तुम्हारे लिए यही मार्ग प्रशस्त (उत्तम) है।